Diari Oficial de la Generalitat Valenciana


Sumari del DOGV 2893, del 19-12-1996 (1996/840362)

DECRET 235/1996, de 10 de desembre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1997.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/12/10/235/dof/vci/html**

### Dades del document

Número de DOGV
:   2893

Data del DOGV
:   19-12-1996

Secció del DOGV
:   DISPOSICIONS GENERALS

Número del document
:   1996/840362


Data del document
:   10-12-1996

Organisme emissor
:   Conselleria de Treball i Afers Socials

Tipus de document
:   Decret

DECRET 235/1996, de 10 de desembre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1997.  
El Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, va determinar en la seua disposició transitòria cinquena la vigència, fins el 12 de juny de 1995, de les normes sobre jornada i descansos contingudes en els articles 34 a 38 de l'esmentat cos legal.  
A aquest efecte, el Reial Decret 1.561/1995, de 21 de setembre, sobre Jornades Especials de Treball (BOE de 26 de setembre de 1995), en la seua disposició derogatòria única, estableix la derogació expressa del Reial Decret 2.001/1983, de 28 de juliol, (modificat pel Reial Decret 1.346/1989, de 3 de novembre), sobre regulació de la jornada de treball, jornades especials i descansos, si bé n'exceptua el que disposen els articles 45, 46 i 47 en matèria de festes laborals; i per això aquestes continuen sent el referent reglamentari d'aplicació de l'article 37.2 del text refós de la Llei de l'Estatut dels Treballadors.  
L'article 45 del Reial Decret 2.001/1983 regula, d'acord amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïdes i no recuperables.  
Alhora, en virtut del que estableixen les disposicions invocades, per raó del significat i la rellevància que tenen a la Comunitat Valenciana, i com que coincideix en diumenge el dia 12 d'octubre de 1997, s'ha considerat procedent establir els dies 19 i 31 de març com a festius, a més del dia 9 d'octubre, festa oficial ja que és el Dia de la Comunitat Valenciana, i es permet així el gaudi de dotze festes laborals en l'àmbit de la Comunitat Valenciana, a més de les dues festes laborals de caràcter local, en la determinació de les quals se seguirà el que disposa l'article 46 del Reial Decret 2.001/1983, de 28 de juliol.  
Sobre el calendari laboral que es recull en aquest decret, han estat consultades les organitzacions sindicals i empresarials més representatives de la Comunitat Valenciana, conformement amb el que disposa l'article 130.4 de la Llei de Procediment Administratiu, ja que aquest es troba vigent per no estar afectat per la disposició derogatòria de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per això, a proposta del conseller de Treball i Afers Socials, i amb la deliberació prèvia del Govern Valencià, en la reunió del dia 10 de desembre de 1996,  
Decrete  
Article 1  
D'acord amb el que preveu l'article 45 del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), declarat vigent en la disposició derogatòria única del Reial Decret 1.561/1995, de 21 de setembre, sobre Jornades Especials de Treball, i conformement amb el que estableix l'article 37.2 del text refós de la Llei de l'Estatut dels Treballadors (Reial Decret Legislatiu 1/1995, de 24 de març), es declaren, dins de l'àmbit territorial de la Comunitat Valenciana, dies inhàbils a efectes laborals, retribuïts i no recuperables, els coincidents amb les dates que a continuació es relacionen.  
1 de gener Cap d'any  
6 de gener Epifania  
19 de març Sant Josep  
28 de març Divendres Sant  
31 de març Dilluns de Pasqua  
1 de maig Festa del Treball  
15 d'agost Assumpció de la Mare de Déu  
9 d'octubre Dia de la Comunitat Valenciana  
1 de novembre Tots Sants  
6 de desembre Dia de la Constitució Espanyola  
8 de desembre Immaculada Concepció  
25 de desembre Nativitat del Senyor  
Article 2  
Mitjançant acord entre les empreses i els representants dels treballadors, podrà establir-se, amb el caràcter de recuperable, la festivitat de Dijous Sant (dia 27 de març). Aquesta festivitat no tindrà el caràcter de recuperable, si en l'àmbit local queda establerta com a tal pels ajuntaments que així ho determinen.  
València, 10 de desembre de 1996  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Treball i Afers Socials,  
JOSÉ SANMARTÍN ESPLUGUES


Còpia Permalink ELI